Document ID: 31995R2920

KOMISSION ASETUS (EY) N:o 2920/95,
annettu 18 päivänä joulukuuta 1995,
yhteisön tariffikiintiöiden avaamisesta CN-koodeihin ex 0104 10, ex 0104 20 ja 0204 kuuluville lampaille, vuohille, lampaanlihalle ja vuohenlihalle vuoden 1995 toiseksi puoliskoksi annetun asetuksen (EY) N:o 1440/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisöjen ja niiden jäsenvaltioiden sekä Bulgarian tasavallan assosioinnista tehdyn Eurooppa-sopimuksen soveltamista koskevista eräistä yksityiskohtaisista säännöistä 19 päivänä joulukuuta 1994 annetun neuvoston asetuksen (EY) N:o 3383/94 (1) ja erityisesti sen 1 artiklan,
sekä katsoo, että
Bulgarian kanssa tehdyn Eurooppa-sopimuksen (2) liitteessä XIII a vahvistetaan elävien lampaiden ja vuohien määrät sekä lampaan- että vuohenlihan määrät, jotka voidaan tuoda etuuskohtelun mukaisesti tariffikiintiöiden rajoissa; nämä kiintiöt avattiin vuoden 1995 toiseksi puoliskoksi yhteisön tariffikiintiöiden avaamisesta CN-koodeihin ex 0104 10, ex 0104 20 ja 0204 kuuluville lampaille, vuohille, lampaanlihalle ja vuohenlihalle vuoden 1995 toiseksi puoliskoksi 26 päivänä kesäkuuta 1995 annetussa komission asetuksessa (EY) N:o 1440/95 (3), sellaisena kuin se on viimeksi muutettuna asetuksella (EY) N:o 2581/95 (4),
Eurooppa-sopimuksessa määrätään myös, että Bulgarialla on mahdollisuus muuttaa rajoitettuja määriä vientiin tarkoitettuja eläviä eläimiä määriksi lihaa; Bulgarian tasavalta on ilmoittanut komissiolle aikomuksestaan muuttaa vielä käyttämätön vuoden 1995 määrä eläviä eläimiä määräksi lihaa; tämä muuttaminen koskee ainoastaan rajoitettua osaa mainittujen Bulgariasta peräisin olevien tuotteiden määristä, jotka voidaan tuoda yhteisöön yhteisön kiintiöiden mukaisesti, ja tämän vuoksi se olisi hyväksyttävä,
tämän vuoksi on tarpeen mukauttaa asetuksen (EY) N:o 1440/95 liitteessä II Bulgarialle vuoden 1995 toiseksi puoliskoksi vahvistetut määrät, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1440/95 liitteessä II elävien eläinten määrä Bulgarian osalta luvulla "2 498" ja lihan määrä Bulgarian osalta luvulla "1 002,5".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 8 päivästä joulukuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä joulukuuta 1995.

Labels: 3
17
18
6